*Dokumendi vorm kinnitatud üldkoosoleku otsusega 25. september 2009.a. lisa 6*

**«EMKF 2014 – 2020 KALANDUSPIIRKONNA KOHALIKU ARENGU STRATEEGIA RAKENDAMINE**”

# Kogukonna juhitud kohaliku arengu strateegia rakendamine (EMKF meede 3.3 projektitoetus) 2016

1. **Projekti lühikokkuvõte.**

|  |  |
| --- | --- |
| **1.1 Üldandmed****Projekti nimi**  | **Nasva jõesadama rekonstrueerimise I etapp**  |
| Projekti esitamise aeg  | 19.09.2016 |
| Strateegia tegevussuund, mille elluviimist projekt toetab  | Kalasadamate ja lossimiskohtade uuendamine  |
| Taotleja nimi, asukoht (äriregistri järgi), kontaktandmed, registreerimise aeg, juriidiline staatus (AS, OÜ, FIE), aktsia – või osakapitali suurus, omanikud.  | Lääne-Saare Vallavalitsus Marientali tee 27, Kuressaare9 3820, Saare maakond telefon 452 0450; vald@laanesaare.ee |
| Projekti elluviimise aadress  | Nasvajõesadam, Nasva alevik, Lääne-Saare vald, Saare maakond  |
| Projekti elluviimise kulud KOKKU (koos mitte-abikõlblike kuludega (eurot))  | 249 804, 73 |
| Projekti abikõlblikud kulud KOKKU (eurot)  | 249 804, 73 |
| Toetuse määr (%)  | 100%  |
| Taotletav toetuse suurus (eurot)  | 200 000 |
| Omafinantseeringu allikad  | Lääne-Saare valla 2017 aasta eelarve  |

**1.2 Lühikokkuvõte** *(kuni 2 lehekülge)*

*Projekti otseseks eesmärgiks on tingimuste loomine sadama ohutuks ja turvaliseks kasutuselevõtuks ning sadama vastavusse viimine sadamaseaduses kehtestatud nõuetele.*

*Projekti raames:*

Põhitegevus käesolevas etapis on sadama kai konstruktsioonide ümberehitus, milline peaks tagama ohutu väljumise rannast ja ohutu randumise sadamas. Peale käesoleva projekti lõppu peab sadam vastama ohutu meresõidu tingimustele ja olema kasutatav kalapüügi sadamana.

Sadamat kasutatavatele kaluritele luuakse turvaline ja ohutu keskkond oma erialaga tegelemiseks professionaalsel tasemel, mis loob paremad võimalused äraelamiseks. Sadamas lossitav kala saab kohesed hoiustamise ja jahutamise võimalused, et tagada värske kala säilimine ja kõrge kvaliteet. Esimeses etapis on kasusaajateks enam, kui 20 kutselist kalurit ja sadamat kasutavad harrastuskalurid. Paranevad kalurite töötingimused ning suureneb sadama kasutusaktiivsus.

Projekti tulemusena on võimalik alustada ametlikult sadamateenuste pakkumisega.

Nasva jõesadam on piirkonna tähtis infrastruktuuriobjekt. Lääne-Saare vallas on 3 olulist sadamat, väljaarendatud Nasva sadam, Muratsi sadam ja käesoleva projekti raames rekonstrueeritav Nasva jõesadam. Sadama rekonstrueerimine aitab luua võimalusi kutseliseks ja harrastuskalapüügiks, aga samuti annab paremad võimalused turismi elavdamiseks piirkonnas. Kavandatava projekti eesmärgiks on luua uusi töökohti sadamas, aga samuti luua võimalused kohalikele ettevõtjatele ettevõtluse arendamiseks seoses sadamaga, teenuste pakkumine sadamat külastavatele turistidele.

Kohaliku kogukonna toetus projektile on 100%-line. Lisaks Nasva ja Mändjala külade elanikele on sadama rekonstrueerimisest huvitatud paljud teised Lääne-Saare valla elanikud, kelle jaoks Lääne-Saare valla ainuke toimiv väikesadam, Nasva jõesadam, jääb kasutamiseks elukohast küll liiga kaugele, kuid loob turvalise võimaluse pääsuks merele, aga ka suurem osa piirkonna kinnistuomanikke-suvesaarlasi.

*Sadamat kasutavad kutselised ja harrastuskalurid on koondunud MTÜ Nasva Jõesadama* Ühingusse, et ühiselt katta sadama haldamisega seotud kulusid.

Sadama väljaarendamine mitmeotstarbelisena annab võimaluse tekkivaid kulusid paremal moel katta, st pakkuda tasulisi teenuseid sadama külalistele ja saadavast tulust katta palga- ja muud jooksvad kulud.